**3. számú melléklet**

**PÁLYÁZÓI NYILATKOZAT és fedezetigazoló nyilatkozat**

**az Eötvös Loránd Kutatási Hálózat Titkársága által meghirdetett
„ELKH Hazahívó és Külföldi Kutatókat Toborzó Programhoz”**

**KÓDSZÁM: ELKH-HAZAHIVO-2023**

1. Alulírott *<név>* kijelentem, hogy az általam képviselt, az Eötvös Loránd Kutatási Hálózat Titkársága által irányított *<kutatóhely neve>* (a továbbiakban: Pályázó) nevében pályázatot nyújtottam be az Eötvös Loránd Kutatási Hálózat Titkárságához (a továbbiakban: Támogató) a címben nevesített pályázati felhívásra.
2. Kijelentem, hogy a pályázati felhívást és a vonatkozó jogszabályokat megismertem és az általam képviselt Pályázó tekintetében kötelezőnek ismerem el.
3. Kijelentem, hogy a pályázati felhívásra benyújtott pályázatban foglalt adatok, információk és dokumentumok teljes körűek, valósak és hitelesek, az abban tett nyilatkozatok a valóságnak megfelelnek.
4. Kijelentem, hogy az általam képviselt Pályázó ellen megszüntetésre irányuló, jogszabályban meghatározott eljárás nincs folyamatban; továbbá nincs esedékessé vált és még meg nem fizetett adótartozása, valamint járulék-, illeték- vagy vámtartozása.
5. Kijelentem, hogy az általam képviselt Pályázó megfelel az államháztartásról szóló 2011. évi CXCV. törvény (a továbbiakban: Áht.) 48/B. §-ában és 50. §-ában meghatározott követelményeknek.
6. Kijelentem, hogy az általam képviselt Pályázóval szemben egyéb, támogathatóságot kizáró, a vonatkozó jogszabályokban, pályázati felhívásban foglalt kizáró ok nem áll fenn.
7. Kijelentem, hogy amennyiben a támogatott tevékenység hatósági engedélyhez kötött, annak megvalósításához szükséges hatósági engedélyeket a támogatott tevékenység megvalósítására vonatkozó beszámolóval egyidejűleg megküldöm a Támogatónak.
8. Kijelentem, hogy az általam képviselt Pályázónak nem áll fenn harmadik személy irányában olyan kötelezettsége, amely a támogatás céljának megvalósulását meghiúsíthatja.
9. Kijelentem, hogy a pályázattal érintett szellemi alkotásokra vonatkozóan nincsen olyan harmadik személy, akinek azokhoz alkotóként vagy egyéb módon jogosultsága fűződne, vagy az általam képviselt Pályázó az ilyen harmadik személy részéről rendelkezik megfelelő engedélyekkel és hozzájárulásokkal az érintett szellemi alkotás pályázattal összefüggő felhasználása tekintetében.
10. Kijelentem, hogy a szellemi alkotást érintő, annak hasznosítását korlátozó egyéb megállapodásról az általam képviselt Pályázónak nincsen tudomása.
11. Kijelentem, hogy az általam képviselt Pályázó a rendezett munkaügyi kapcsolatok követelményeinek megfelel.
12. Kijelentem, hogy az általam képviselt Pályázó a támogatással fedezett költségek tekintetében általános forgalmiadó-visszaigénylési, -levonási jogosultsággal nem rendelkezik.
13. Kijelentem, hogy a pályázat és az annak keretében elvégzendő tevékenységek mind a vonatkozó jogszabályoknak, mind a tudományetikai elvárásoknak és környezetvédelmi előírásoknak megfelelnek.
14. Tudomásul veszem, hogy az információs önrendelkezési jogról és az információszabadságról szóló 2011. évi CXII. törvény, valamint az Áht. 56/D. §-a alapján a Pályázó neve, a pályázat címe és az elnyert támogatás összege közérdekből nyilvánosságra hozható információnak minősül, melyek kapcsán hozzájárulok ahhoz, hogy a Támogató nyilvánosságra hozza és felhasználja azokat a pályázati programhoz kapcsolódó kommunikációs tevékenységéhez.
15. Kijelentem, hogy a pályázati felhívásban előírt tájékoztatási, nyilatkozattételi, adatszolgáltatási, ellenőrzéstűrési és egyéb kötelezettségnek eleget teszek.
16. Kijelentem, hogy az adatkezelésre vonatkozóan az ELKH Titkárság Adatkezelési és adatvédelmi tájékoztatójában foglaltakat[[1]](#footnote-2) megismertem.
17. Tudomásul veszem, hogy a pályázat benyújtását követően a Támogató megkezdheti a projekt ellenőrzését.
18. Vállalom, hogy a pályázatban megadott kutatási téma eredményes megvalósításához, illetve a pénzügyi támogatás hatékony felhasználásához szükséges infrastrukturális hátteret biztosítom a vonatkozó jogszabályoknak és a kutatóhely saját szabályainak megfelelően.
19. Kijelentem, hogy – a támogatás elnyerése esetén – az általam képviselt Pályázó a támogatásból beszerzett vagy létrehozott eszközök vagyonbiztonságáról a vonatkozó jogszabályoknak megfelelően és az elvárható gondosság elvének figyelembevételével gondoskodik a kutatás megvalósítására létrejött támogatási jogviszony időtartama alatt. Tudomásul veszem, hogy az esetlegesen bekövetkezett károkból eredő anyagi és egyéb következmények az általam képviselt Pályázót terhelik.
20. Kijelentem, hogy a pályázatban meghatározott költségvetéshez a szükséges saját forrás rendelkezésre áll, az alábbiak szerint:

|  |  |
| --- | --- |
| Igényelt támogatás összege (Ft): |  |
| Saját forrás összege (Ft): |  |
| Saját forrás rendelkezésre állásának módja: |  |

Jelen 20 pontból álló Nyilatkozatot elolvastam, megértettem, és – mint akaratommal mindenben megegyezőt – az általam képviselt Pályázó nevében jóváhagyólag írom alá.

Budapest, 2023. ….......................

|  |
| --- |
| …………………………………………… |
| Pályázó cégszerű aláírása |

A fedezet rendelkezésre áll:

|  |
| --- |
| …………………………………………… |
| Pályázó gazdasági vezetőjének aláírása |

Budapest, 2023. ….......................

1. <https://elkh.org/adatkezelesi-es-adatvedelmi-tajekoztato/> [↑](#footnote-ref-2)